Maroela Media Top 20: 18 Mei 2015PJ Cruz is een van die nuwelinge op Maroela Media se Top 20 hierdie week. Hier kuier hy op die stel van Toks & Tjops. Foto: PJ Cruz se Facebookblad. In hierdie week se Top 20 is daar tien snitte wat styg, agt wat daal en twee nuwelinge. “Met jou klere aan” van Leah is vandeesweek se nuwe nr. 1-treffer, terwyl Die Heuwels Fantasties na die tweede plek terugsak. “Jy soen alles reg” van Eden en “Laat die wiele rol” van Arno Jordaan val uit die Top 20, wat beteken dat Joshua Na Die Reën se weergawe van “Voshaarnooi” nou die snit is wat die langste op die Top 20 is. Die titelsnit van PJ Cruz se album Te goed om waar te wees, tree in die 20ste plek toe en “Hand op my hart” van 4 Werke is ‘n nuweling in die 19de plek. Francois van Coke en Karen Zoid styg agt plekke tot by die agtste plek met “Toe vind ek jou”, terwyl Gerhard Steyn nege plekke daal met Afrikaanse meisies.